**Sublimație**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neaua din câmpii-i fugită

Pe-un sărut din vremuri calde

Și-un pui de viscol o irită

Care-i umblă-n sân cu șoalde

Țurțuri lăcrimează-a milă

Sub umerii de șură veche,

Unde săniile vor zace-n silă

Trei anotimpuri in priveghi, de veghe...

Echinocțiul in talere așează

Yin și Yang dintr-o clepsidră,

Albul zăpezii in zi îl sublimează,

Felii de noapte înghesuie-n firidă.

Mi-am uitat la tine-n pleoapă

Sărutul iernii, famelic, slobozit,

Cu fulgii albi, născuți și ei din apă,

Ce buzele, mai mult, ne-au umezit!...

La acel sărut râvnesc mereu,

Pe dezghețatele câmpii, pe cărărușe,

Acum, in loc de fulgi, cu mâna, eu

Pe buze te mângâi cu brândușe!